b'\n_START_ARTICLE_\nDivine Light Mission\n_START_SECTION_\nOppi\n_START_PARAGRAPH_\nRawatin opetuksissa voi l\xc3\xb6yt\xc3\xa4\xc3\xa4 yhtym\xc3\xa4kohtia sufismiin ja sikhil\xc3\xa4isyyteen, mutta ne ovat muotoutuneet niist\xc3\xa4 erilliseksi ja itsen\xc3\xa4iseksi opiksi. Rawatin oppien mukaan ihminen voi l\xc3\xb6yt\xc3\xa4\xc3\xa4 t\xc3\xa4yttymyksen ja mielenrauhan sisimm\xc3\xa4st\xc3\xa4\xc3\xa4n harjoituksen kautta. N\xc3\xa4it\xc3\xa4 nelj\xc3\xa4\xc3\xa4 harjoitusta kutsutaan tiedoksi. DLM ei pid\xc3\xa4 oppejaan uskontona ja heill\xc3\xa4 ei ole erityisi\xc3\xa4 rituaaleja, oppeja, juhlap\xc3\xa4ivi\xc3\xa4 tai pyhi\xc3\xa4 kirjoituksia. Liikkeen seuraajat tulevat erilaisista uskonnollisista taustoista, osalla ei ole aiempaa taustaa ollenkaan.\n_START_SECTION_\nDivine Light Mission Suomessa\n_START_PARAGRAPH_\nDLM saapui Suomeen vuosien 1972 ja 1973 vaihteessa. Eniten kannattajia oli Turussa. Alun j\xc3\xa4lkeen toiminta Suomessa on ollut v\xc3\xa4h\xc3\xa4ist\xc3\xa4.'